นายกรัฐมนตรี เตือนประชาชนอย่าหลงเชื่อซื้อยาโควิด-19 ทานเอง กังวลดื้อยา กิดผลข้างเคียง
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความกังวลและห่วงใยพี่น้องประชาชนจากกรณีที่มีกระแสการซื้อยารักษาอาการป่วยโควิด – 19 โมลนูพิราเวียร์มาทานเอง ซึ่งจะมีความอันตรายและการใช้ยาโดยไม่จำเป็นอาจทำให้มีการดื้อยา เนื่องจากการใช้ยาดังกล่าวต้องอยู่ภายใต้การดูแลของแพทย์อย่างใกล้ชิด พร้อมมอบหมายกระทรวงสาธารณสุขเร่งสื่อสาร สร้างการรับรู้ที่ถูกต้องให้แก่ประชาชน ซึ่งกระทรวงสาธารณสุข ยืนยันว่า ผู้ป่วยโรคโควิด–19 ที่อาการรุนแรงสามารถใช้สิทธิ UCEP Plus รักษาพยาบาลได้โดยไม่เสียค่าใช้จ่ายนายกรัฐมนตรี ในนามผู้อำนวยการศูนย์บริหารสถานการณ์โควิด-19 สั่งการหน่วยงานที่เกี่ยวข้องเร่งตรวจสอบข้อเท็จจริงกรณีการจำหน่ายแพ็คเกจรักษาโรคโควิด–19 ด้วยยาโมลนูพิราเวียร์ ทั้งในส่วนของมาตรฐานการรักษาทางการแพทย์และที่มาของยารักษาโควิด–19 ที่นำมาจำหน่าย โดยห้ามนำยาภาครัฐมาจำหน่ายโดยเด็ดขาด การลักลอบนำยาของภาครัฐมาจำหน่าย มีความผิดตามกฎหมายด้วย